ምስ ስድርኡ ክኸውን እደሊ እየ። ኣድልዎ ክፍፀሞ ኣይደልን" ኢላ ከምዝተማሕፀነት'ውን ፈሊጡ። ብዙሕ ከይፀንሐ ስሙ ካብ ኖርማን ናብቲ ዝነበሮ ለምን ቀይርዎ። ለምን ካብ መዕበዪ ህፃናት ምስወፀ ብሕታውነት ይስምዖ ምንባሩ ይዛረብ። "ኣብ በዓላት፡ ስድራ ተኣኻኺቦም እንትውዕሉ ኣነ ግን ንበይነይ ነይረ። ካብዚ ብዝነቅል ድማ ብዘላትኒ ዓቕሚ፡ ኣብ መዕበዪ ቖልዑ ዘለው ህፃናት ኣብ ድሮ በዓል ልደት (ክሪስማስ) ናብ ገዛይ ዓዲመ ድራር ዝእንግዶም" ክብል ይዛረብ። ካብ መዕበዪ ህፃናት ድሕሪ ምውፅኡ፡ ኣብ ከተማ ማንቸስተር ኣብ ዝርከብ ቤት ሕትመት፡ ስራሕቲ ስነ-ፅሑፍ እናሰርሐ ወላዲት ኣዲኡ ምትእልላሹ ቀፂሉ። ንዓመታት ደሃያ ክረክብ ዝገበሮ ፃዕሪ ሰሚሩሉ፡ ወዲ 21 ዓመት ምስኮነ ኣብ ጋምቢያ ምስ ውድብ ሕቡራት ሃገራት ትሰርሕ ምስዝነበረት ወላዲቱ ተራኺቡ። ብዛዕብኣ እንትዛረብ "ስእሊ ወላዲተይ ካብ ዝተምሃረትሉ ኮሌጅ'ዩ ተዋሂቡኒ። ወዲ 21 ዓመት ኮይነ እየ ረኺበያ። እዚ ድማ ኣቦይ ንዓዓ ዝረኸበሉ ዕድምኣ እዩ። ኣደይን ኣቦይን ንመወዳእታ ግዘ ዝተራኸቡሉ ግዜ፡ ኣነ ዝተፀነስኩላ መዓልቲ እያ" ዝብል ለምን "የማርእሸት ሲሳይ እትገርም ሰበይቲ እያ። ተራኺብና ካብ ንዘራረብ ልዕሊ ሓደ ዓመት እንተኾነና'ኳ፡ ብዙሕ ግዜ ተራኺብና ኢና" ክብል ይዝክር። ለምን፡ ኣብዚ ሕዚ እዋን ወናኒ ፍትዋት መፃሕፍትን ድርሰታት ተዋስኦን ከምኡ'ውን ፀሓፊ ግጥሚ እዩ። ካብዚ ብተወሳኺ ቻንስለር ዩኒቨርሲቲ ማንቸስተር እንትኸውን፡ ካብ ዝተፈላለዩ ዩኒቨርስቲታት እንግሊዝ ዝተፈላለዩ ናይ ክብሪ ዶክትሬታት ተቐቢሉ እዩ። ለምንን ስራሕቱን ለምን ሲሳይ ብዛዕባ ስራሕቱን ውልቀ-ህይወቱን ንቢቢሲ እንትዛረብ "ኩል ግዜ ብዛዕባ ውልቀ-ህይወተይን ኣብ መዕበዪ ህፃናት ዘሕለፍክዎ እዋንን ምፅሓፍ የሕጉሰኒ። ዝሓለፍኩሉ መገዲ ንኻልኦት ከርእይ ድልየት ኣለኒ። ክዛረቦ ዝደሊ ዛንታ ድማ ብፅሑፍ ክገልፆ ይቐለኒ" ኢሉ። "ንክትብሎ ዝኸብድ ነገር ኩሉ ብግጥሚ ምግላፅ ይከኣል'ዩ። ካብ እዋን ቁልዕነተይ ጀሚሩ ግጥሚ ትንቢታዊ ሓይሊ ከምዘለዎ ይስምዓኒ ነይሩ። ኣብ መዕበዪ ህፃናት ኣብ ዝነበርኩሉ እዋን፡ ሓዘንን ካልኦት ስምዒታተይን ብግጥሚ እገልፆም ነይረ" ክብል ንግጥሚ ዘለዎ ዓᎁቕ ስምዒት ይገልፅ። ምንጪ ስእሊ, benjireid.com መግለጺ ስእሊ, ስራሕቱ ናብ ኣምሓርኛ ተተርጒሞም ክዝርግሑ እናሰርሐ እዩ "ንስነ-ፅሑፍ እንታይ ኣበርክቶ ከምዝወፈኹ ኣይፈልጥን። ብስራሕተይ ንሰባት ኣበራቢረ እንተኾይነ ግን ሓበን ይስምዓኒ" ኢሉ። ቅድሚ 15 ዓመታት ዝፀሓፎን ብጣዕሚ ዝተፈተወሉን "Something Dark" ዝተብሃለ መፅሓፉ፡ ብዛዕባ ህይወት ታሪኹ የዘንቱ። "እዚ መፅሓፍ ንኢትዮጵያ ሓዊሱ ኣብ ዝተፈላለዩ ሃገራት ኣፍሪካ፡ ኣብ መድረኽ ኣንቢበዮ እየ። ኣብ ሬድዮ ቢቢሲ'ውን ተተሪኹ እዩ" ይብል። ኢትዮጵያን ለምንን "እንግሊዛውን ኢትዮጵያውን ከምዝኾንኩ'የ ዝሓስብ። ንኢትዮጵያ ዓᎁቕ ፍቕሪ ኣለኒ" ዝብል ለምን፡ ብዝተፈላለዩ ምኽንያታት ናብ ኢትዮጵያ ከይዱ ስራሕቱ ከምዘቕረበ ይዛረብ። "ብዙሓት ናይ ስነ-ፅሑፍ ስራሕተይ ናብ ኣምሓርኛ ንክትርጎሙ ምስ ኢትዮጵያውያን መሓዙተይ እናተዘራረብኩ እየ። ኣብ ቀረባ ዝጅምሮ ፕሮግራም ነፃ ዕድል ትምህርቲ'ውን ኣሎ። እዚ ዕድል ንኢትዮጵያውያን ተምሃሮ ብፍሉይ ኩነታት ተረባሕቲ ዝገብር እዩ፤ ልዑል ሓበን ድማ ይስምዓኒ" ይብል። ኣብ እንግሊዝ ተወሊዱ ብምዕባዩ ቋንቋ ኣምሓርኛ ምዝራብ ኣይኽእልን። "Gold from the Stone" ዝብል መፅሓፉ ናብ ኣምሓርኛ እናተተርጎመ እዩ። ካብ ስራሕቲ ስነ-ፅሑፍ ብተወሳኺ ቻንስለር ዩኒቨርሲቲ ማንቸስተር ኮይኑ ዝሰርሕ ዘሎ ለምን "ቻንስለር ስለዝኾንኩ ኣኼባታት ቦርድ እመርሕ። ተምሃሮ የመርቕ። ቻንስለር ኮይነ ካብ ዝተሓረኹሎም ምኽንያታት እቲ ሓደ ነፃ ዕድል ትምህርቲ ንክረኽቡ ብዝገብሮ ጻዕሪ እዩ" ኢሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
